**צוואות הנופלים**

**ריף הרוש**

ניסיתי את הכי טוב שלי וזה לאן שהגעתי. אמרתי שאם אני מתגייס כבר אז למקום שיוציא ממני כמה שיותר וימקסם. למה אני מסכן את החיים שלי? עשו את זה לפני ויעשו את זה אחריי. ובשביל אותה מבוגרת שאומרת לי תודה ובוכה אני מוכן להקריב את החיים שלי. ובשביל המשפחה שלי שישבו בשקט ובנחת ושהם ידעו שיש מאחוריהם צבא ענק שישמור עליהם כל עוד אנחנו על הרגליים. הרבה מתוך מניע אישי, לקראת הגיוס הבנתי הרבה משמעויות. ולאט לאט מחזק את הלמה שלי ואת הסיבה האמיתית. למה החלטתי לוותר על הנוחות שלי? בהתחלה לא הבנתי באמת את המשמעות של זה והכל היה נשמע לי מגניב והכל טוב. היום מה שמחזיק אותי בדברים האלה זה הצוות שלי שכולנו באותו חרא וגם האמת התרגלתי.

**רקע כללי**

סמל ריף הרוש, מקיבוץ רמת דוד, לוחם בהכשרה בביה"ס לקומנדו, עוצבת הקומנדו, נפל בכ"ז באדר ב' התשפ"ד (06 באפריל 2024) בקרב בדרום הרצועה, בן 20 בנופלו.